laion/Wikipedia-Exotic huggingface dataset:
רותי נעים

רותי נעים הוא סרט טלוויזיה ישראלי שהועלה לשידור בערוץ הראשון בשנת 1989 בבימויו של אמנון רובינשטיין, עם גילי בן אוזיליו, מאיר בנאי וגבי שושן בתפקידים הראשיים. העלילה היא על בחורה צעירה ממשפחה הרוסה שכל חייה עברו עליה באלימות ובניכור משפחתי, וכעת היא נמצאת במוסד לעברייניות צעירות ומנסה לפרוץ את המעגל בו היא חיה. רותי נעים (גילי בן אוזיליו) נמצאת במוסד לעברייניות צעירות "ניצנים" באשמת צריכת סמים. מדי פעם היא בורחת ומוחזרת בכוח לתא המעצר שם היא עצורה עם סימונה (שרית סרי) שגם היא בורחת סדרתית לחבר שלה שצורך אתה סמים ואלכוהול. רותי קשורה בעבותות של שנאה וכניעות לעבריין דוד (גבי שושן) שנמצא במאסר בכלא רמלה בגלל עבירות סמים. הוא מכריח אותה לבקר אותו ושולח לשם זה את עוזרו העבריין ימין (יעקב כהן). ימין מחזיר אותו לניצנים אך בדרך היא מרגיזה אותו והוא זורק אותה מהרכב, חובט בה ומשאיר אותה לדדות ברגלים. כעבור זמן קצר נעצר לידה בחור צעיר על אופנוע, הוא מציג את עצמו בשם יעקב (מאיר בנאי), לוקח אותה לביתו ומטפל בה. הוא מחזיר אותה למוסד ומנהל המוסד חיים (מוטי שירין) עוצר אותה שוב בגלל יציאה ללא רשות. חיים רוצה לעזור לה ואף מילא עבורה טפסים לגיוס אך היא הגיעה לשם "מסטולית" ונפסלה. קרן מגיעה ממשפחה הרוסה, הוריה גרושים והיא מתייחסת בקרירות לאמה (רות משיחי) ורוצה לפגוש את אביה הרצל (גד אלון). חיים נותן לה את הכתובת והיא מגיעה לתקוה (אהובה קרן) אשתו שלוקחת אותה לפגוש את הרצל בחוף הים אך הוא לא מזהה אותה ומנסה אף להתחיל אתה ורותי בורחת משם. בביקור נוסף אצל דוד הוא מפליא בה את מכותיו בגלל שלא ביקרה אצלו מספיק. היא חוזרת ליעקב שמשפיע עליה לחזור לניצנים. דוד מזריק לעצמו סמים בכלא ולאחר שחרורו הוא מגיע עם ימין ליעקב והם מכים אותו מכות נמרצות. לבסוף מתגייסת רותי אך לא מסתדרת ורוצה לברוח. ליד השער מחכה לה יעקב עם סימני המכות בראשו ומספר לה כי "סגר חשבון" לדוד וכופה עליה לחזור לבסיס. הסרט מסתיים ששניהם פוסעים בחזרה לשער הבסיס. "רותי נעים", במסד הנתונים הקולנועיים IMDb (באנגלית) רותי נעים, במיזם "אישים" לתיעוד היצירה הישראלית שני קטעים מרותי נעים, באתר יוטיוב רותי נעים, באתר יוטיוב רותי הדר, חדשוחרבוח - סרט ישראלי על נערות במצוקה, חדשות, 11 ביולי 1989
יוסף נחמיאש

רבי יוסף בן יוסף בן נחמיאש היה מראשוני ספרד מתלמידי הרא"ש, ומחבר ספרים בנושאי פרשנות והלכה. לא ידועים פרטים על חייו כלל, למעט שלמד אצל הרא"ש בטולטילה בראשית המאה ה-14, והיה חבר של בניו רבי יעקב בעל הטורים ורבי יהודה ואף ישב עמם בבית הדין. אחותו פלנובא הייתה נשואה לרבי יצחק בן שושן. כל ספריו נדפסו על ידי הרב משה אריה במברגר. פירוש על ספר ירמיה - פרנקפורט תרע"ד. פירוש על מגילת אסתר - תרנ"א. פירוש על ספר משלי - ברלין תרע"ב. פירוש על פרקי אבות - פאקש תרס"ז. פירוש על סדר העבודה - ברלין תר"ע, נדפס גם על ידי הרב אביגדור אריאלי בתוך "קובץ ראשונים על סדר עבודת יום הכיפורים", מכון לב שמח תשמ"ג. ספרים אלו נדפסו שוב בירושלים תשמ"ב ללא שם מוציא לאור. הרב יוסף איסר גד ליקט מכתביו חידושים על התורה והדפיסם בתוך ספר חמשה מאורות גדולים, יוהנסבורג תשי"ג. פירוש על התורה – נזכר על ידי ר' שלמה אלמולי בספרו פתרון חלומות (אמשטרדם דף לב) ועל ידי רבי אלעזר אזכרי בסוף הקדמת ספר חרדים, הרב מנשה גרוסברג בספרו חצי מנשה הדפיס מספר פירושים ממנו. פירוש על ספר תהלים - מזכירו לעיתים בפירושו. פירוש על מגילת קהלת – הזכירו פעמיים בפירושו לפרקי אבות. פירוש על מסכת נדרים – מזכירו בפירושו על ספר ירמיה. תחינות ובקשות – מוזכר בפירושו לפרקי אבות. במברגר ואחרים סברו שהוא מחבר הספר נור אלעלם – העוסק באסטרולוגיה ותורגם לעברית תחת השם אור עולם, אך גד פרוידנטל טען שזהו נחמיאש אחר אשר חי כשבעים שנה אחריו. מספר תשובות הלכתיות שלו נדפסו בשו"ת זכרון יהודה לרבי יהודה בן הרא"ש: תשובה בעניין הריגת מוסר, שאלה לרבי יוסף הכהן בעניין כתב פטור משבועה שכתב בעל לאשתו, תשובה לרבי אברהם בנושא אשה שהתאלמנה והוציאה גט. מידע על יוסף נחמיאש בקטלוג הספרייה הלאומית אליעזר שלוסברג, עיונים בפירושי ר' יוסף נחמיאש, מגדים גיליון ח עמ' 84 - 96, הוצאת מכללת הרצוג סיוון תשמ"ט. יוסף בן יוסף אבן נחמיאש, דף שער בספרייה הלאומית אדולף נויבאואר, "Literary Gleanings", JQR (o.s.) 5 (1893), p.. 709. חתום על פסק איתו בשו"ת זכרון יהודה סימן עה אברהם חיים פריימן, הרא"ש - רבינו אשר ב"ר יחיאל וצאצאיו, מוסד הרב קוק, ירושלים תשס"ט, עמ' קפט תשובות הרא"ש מהדורת מכן ירושלים תשובות חדשות סימן נט פרוש מגלת אסתר, קראקא תרנ"ט, באתר היברובוקס פירוש על ספר משלי, ברלין תרע"ב, באתר היברובוקס מנשה גרוסברג, חצי מנשה, לונדון תרסא, באתר היברובוקס עמודים: 13 36 43 55 58 פירוש על פרקי אבות פרק א משנה ג ועוד פרק א משנה א; פרק א משנה ה פרק א משנה ג גד פרוידנטל, להבחנה בין שני ר' יוסף בן יוסף נחמיאש: האחד מפרש האחד אצטגנין, קרית ספר סב ג-ד תשמ"ח-תשמ"ט עמ' 917 - 919 שו"ת זכרון יהודה סימן עה שו"ת זכרון יהודה סימן קג שו"ת זכרון יהודה סימן קיג
מודסטוס

מודסטוס (ביוונית: Μόδεστος‏; נפטר ב-17 בדצמבר 634) היה פטריארך ירושלים משנת 630 ועד מותו, ופטריארך בפועל מאז שהפטריארך הקודם, זכריאס מירושלים, הוגלה מהעיר עקב כיבוש ירושלים בידי הפרסים בשנת 614. פעילותו העיקרית הייתה שיקום כנסיות ירושלים שהוחרבו על ידי הפרסים. שנות שלטונו בירושלים היו תחת הרקליוס, קיסר האימפריה הביזנטית. נולד בסיוואס שבמרכז אנטוליה. כיוון שהתייתם בגיל צעיר, חונך על ידי נזירים. לפי האגדות על חייו, בנעוריו נמכר כעבד למצרים, אך הצליח להמיר את דתו של אדונו הפאגאני ושוחרר. לאחר שחרורו עבר לחיי פרישות וסיגוף במנזר סנטה קתרינה. לאחר מכן עבר למנזר תיאודוסיוס שבעובידייה, ליד בית לחם. בשנת 614 נכבשה ירושלים על ידי הפרסים, שהרגו רבבות נוצרים, החריבו את כנסיות העיר ירושלים, ולקחו בשבי את פטריארך העיר, זכריאס עם הצלב האמיתי. בהיעדרו של זכריאס נבחר מודסטוס לפטריארך ירושלים בפועל. הוא הביא לקבורה את גופות הנרצחים במנזר מר סבא, ושיקם את כנסיות העיר, בהן כנסיית הקבר, כנסיית העלייה, קבר מרים, כנסיית האלאונה וכנסיית הפרובטיקה (בריכות הצאן). את המימון לפרויקט השיקום השיג פטריארך אלכסנדריה, יוחנן הנדבן. במרץ 630 קיבל מודסטוס את פני הקיסר הרקליוס, שהחזיר את הצלב האמיתי לכנסיית הקבר בירושלים, והוכתר כפטריארך העיר. מודסטוס נפטר בירושלים ב-17 בדצמבר 630. טרטוליאנוס העלה השערה שהוא הורעל. מודסטוס נקבע כקדוש של הכנסייה היוונית אורתודוקסית. יום הקדוש שלו נקבע ל-18 בדצמבר. טרטוליאנוס, כיבוש ירושלים דיווח על יום הקדוש של מודסטוס, אתר הפטריארכיה היוונית-אורתודוקסית של ירושלים, 2014 יוסף פטריך, "כנסיית הקבר: תולדותיה ומרכיביה הארכיטקטוניים", ספר ירושלים, התקופה הרומית והביזנטית 638-70, יורם צפריר (עורך), הוצאת יד יצחק בן-צבי, ירושלים, 1999, עמ' 380 טרטוליאנוס נוקב בתאריך 17 בספטמבר
נונאטאק באחו

נונאטאק באחו (באנגלית: Bajo Nunatak) הוא נונאטאק בקצה הדרומי כיפת הקרח של האי רוברט באיי שטלנד הדרומיים, שבאנטארקטיקה. גובהה של פסגת הנונאטאק 210 מטרים מעל פני הים. הוא מתנשא מעל נקודת זהרי הממוקמת דרומית -מזרחית לנונאטאק באחו ומעל מפרצון מיקאלבי הממוקם מזרחית - דרומית-מזרחית לנונאטאק באחו וכן מעל מצר אינגליש הממוקם דרומית-מערבית לנונאטאק באחו. נונאטאק באחו ממוקם 1.9 קילומטרים מזרחית - דרומית לנקודת ברון; 2.69 קילומטרים צפונית-מערבית לנקודת אדוארדס; 5.88 קילומטרים צפונית לנקודת סנטה קרוז וכן 6.34 קילומטרים צפונית-מזרחית לנקודת אש. הנונאטאק מופה לראשונה על ידי סוקרים צ'יליאנים בין מהלך משלחת החקר הצ'יליאנית לאנטארקטיקה (Chilean Antarctic Expeditions) בין השנים 1948–1950, ולאחר מכן על ידי סוקרים בולגריים בשנת 2005. מיפוי נוסף נערך על ידי סוקרים בולגריים בשנת 2009. שמו של הנונאטאק הוא תיאורי וניתן לו על ידי משלחת החקר הצ'יליאנית לאנטארקטיקה.
חיים דוד בן סוסאן

רבי חיים דוד בן סוּסאן (בן שוּשן; ה'תרמ"ה, 1885 – ה' בכסלו ה'תש"ך, 1960) היה רב, דיין ופוסק. כיהן כראב"ד קזבלנקה וראב"ד מוגאדור, בנו של הרב אברהם בן סוסאן. בן סוסאן נולד בדבדו בשנת ה'תרמ"ה לאמו ולאביו רבי אברהם בן סוסאן ראש ישיבת דבדו וראב"ד מוגאדור, ולמד אצל אביו לצד הרב דוד הכהן סקאלי בעל ה"קריית חנה דוד", רבי שלמה הכהן צבאן, רבי שמואל מרציאנו, רבי מרדכי קורקוס ועוד. בהמשך הוסמך לדיין, ובשנת ה'תרפ"ג ואילך כיהן כדיין בדבדו. הרבה להתכתב עם רבני מרוקו בהלכה, ביניהם רבי שלמה אמסלם, רבי רפאל ברוך טולידאנו, רבי חיים אלפאסי ועוד. בשנת ה'תרצ"ה התמנה לראב"ד קזבלנקה, אחר הרב משה מאיר חי אליקים (המכונה: המשמ"ח אליקים), וכיהן בכתר הרבנות 25 שנים עד פטירתו. בשנת ה'תש"א נפטר אביו, והוא מונה במקומו גם לראב"ד מוגאדור למשך מספר שנים. כראב"ד קזבלנקה, נקרא להשתתף במועצת הרבנים במרוקו החל מהאסיפה השנייה ואילך. נפטר בה' בכסלו ה'תש"ך, 6 בדצמבר 1959 ונקבר בקזבלנקה. צילום מצבת הרב באתר יוטיוב מכירת שטר שותפות בחתימת יד קדשו בבית המכירות קדם מיארא שלמה זלמן, גאוני משפחת אבוחצירא, כרך ב', תשע"ד, עמ' 587 אליהו מרציאנו, אבני קדש, ירושלים, תשנ"ז, עמ' 63
טיטוב ורב

טיטוב ורב (במקדונית: Титов Врв, באלבנית: Turk i Madh) היא הפסגה הגבוהה ביותר ברכס הרי שר פלנינה. היא ממוקמת בצפון־מערב מקדוניה הצפונית, בקרבת הגבול עם קוסובו. פסגה זו נקראה בתחילה "הר אלכסנדר", על שמו של אלכסנדר הראשון, מלך יוגוסלביה, ואילו בשנת 1953 שונה שמה והיא נקראה על שמו של יוסיפ ברוז טיטו, נשיא יוגוסלביה. ההר ידוע גם בשמות "הטורקי הגדול" ו"הטורקי הקטן". מדיה וקבצים בנושא טיטוב ורב בוויקישיתוף Tito toponyms, hiddeneurope, ‏2008-09-28 (באנגלית) חקר תרבויות וקהילות - בדרך האיטית, באתר hiddeneurope ערך זה הוא קצרמר בנושא הרים ובנושא מקדוניה הצפונית. אתם מוזמנים לתרום לוויקיפדיה ולהרחיב אותו.
דאבל (ספורט)

בספורט, דאבל (Double) הוא זכייה של קבוצת ספורט בשני התארים המרכזיים באותה המדינה בעונה אחת, לרוב אליפות הליגה הבכירה והגביע העיקרי במדינה. בכדורגל הישראלי, קבוצה זוכה בדאבל על ידי זכייה באליפות ליגת העל בכדורגל וזכייה בגביע המדינה בכדורגל. הקבוצה הראשונה שהצליחה לעשות את זה היא דווקא קבוצה זרה, קבוצת הכדורגל של המשטרה הבריטית שהתחרתה בתקופת המנדט, זכתה באליפות המאורגנת הראשונה של עונת 1931/1932, ובגביע של אותה העונה (הגביע הארץ-ישראלי של 1932). הקבוצה העברית הראשונה שהצליחה לעשות את הישג זה הייתה הפועל תל אביב, אשר זכתה באליפות ובגביע בעונת 1933/1934. מאז הצליחו לזכות בדאבל 4 קבוצות נוספות. הקבוצה המובילה את טבלת הזכיות בדאבל היא מכבי תל אביב, אשר זכתה בו 7 פעמים. בכדורסל הישראלי, קבוצה זוכה בדאבל על ידי זכייה באליפות ליגת העל בכדורסל וזכייה בגביע המדינה בכדורסל. בליגת הגברים רק שתי קבוצות הצליחו לזכות בדאבל והן מכבי תל אביב אשר עשתה זאת 36 פעמים (לראשונה בעונת 1955/1956 והאחרונה בעונת 2020/2021), והפועל תל אביב אשר עשתה זאת פעם אחת בעונת 1968/1969. בכדוריד הישראלי, קבוצה זוכה בדאבל על ידי זכייה באליפות ליגת העל בכדוריד וזכייה בגביע המדינה בכדוריד. הראשונה שהצליחה לעשות את הישג זה היא הפועל רמת גן, אשר זכתה בליגת העל ובגביע המדינה בעונת 1969. מאז הצליחו לזכות בדאבל 7 קבוצות נוספות. הקבוצה המובילה את טבלת הזכיות בדאבל היא הפועל ראשון לציון, אשר זכתה בו 12 פעמים. בכדורעף הישראלי, קבוצה זוכה בדאבל על ידי זכייה באליפות ליגת העל בכדורעף וזכייה בגביע המדינה בכדורעף. הראשונה שהצליחה לעשות את הישג זה היא הפועל עין שמר, אשר זכתה בליגת העל ובגביע המדינה בעונת 1959/1960. מאז הצליחו לזכות בדאבל 9 קבוצות נוספות. הקבוצה המובילה את טבלת הזכיות בדאבל הם הפועל המעפיל והפועל מטה אשר, אשר זכו בו 11 פעמים. מספר רב של קבוצות זכו בדאבל. להלן הקבוצות אשר עשו זאת 10 פעמים או יותר (נכון לאחר עונת 2017/2018): טרבל (ספורט)
A Head Full of Dreams (שיר)

A Head Full of Dreams הוא שיר של להקת הרוק הבריטית קולדפליי מתוך אלבום האולפן השביעי בעל אותו שם. הוא הופק על ידי ריק סימפסון וסטארגייט ופורסם כסינגל הרביעי מהאלבום ב-19 באוגוסט 2016 עם קליפ נלווה. השיר הוקלט על ידי הלהקה במהלך יצירת אלבום האולפן השביעי שלה בשנת 2014, באולפנים הייעודיים שלהם The Bakery ו-The Beehive בצפון לונדון. שניהם נבנו במקור לעבודה על שלושת אלבומי האולפן הקודמים שלהם. הקליפ לשיר פורסם ב-19 באוגוסט 2016. הוא בוים על ידי ג'יימס מרקוס האני וצולם במקסיקו סיטי באפריל 2016 כשהלהקה הופיעה שם כחלק מסיבוב ההופעות שלה. בקליפ מוצגת הלהקה רוכבת על אופניים ברחובות מקסיקו סיטי ומבצעת את השיר באצטדיון "Foro Sol". בתחילת הקליפ נשמע של נאומו של צ'רלי צ'פלין מהסרט "הדיקטטור הגדול" משנת 1940. השיר בוצע בתוכנית הלילה של ג'יימס קורדן, יחד עם "Adventure of a Lifetime", ב-12 בנובמבר 2015. הוא הוצג גם ב-"X Factor Italy" במילאנו. השיר היה השיר הפותח בסיבוב ההופעות שלהם לאותו האלבום. מידע על היצירה "A Head Full of Dreams" באתר מיוזיק בריינז מידע על הסינגל "A Head Full of Dreams" באתר מיוזיק בריינז מידע על היצירה "A Head Full of Dreams" באתר Discogs מילות השיר "A Head Full of Dreams" באתר Genius סרטון השיר "A Head Full of Dreams" באתר יוטיוב
ברייס מקגאוונס

ברייס אלכסנדר מקגאוונס (באנגלית: Bryce Alexander McGowens; נולד ב-8 בנובמבר 2002) הוא כדורסלן אמריקאי המשחק בעמדות הקלע והסמול פורוורד בשארלוט הורנטס. אביו, אימו ואחיו של ברייס היו כדורסלנים מקצועניים, והוריו אף אימנו כדורסל בתיכונים. לאחר ששיחק בתיכונים מקומיים, בפברואר 2020 בחר מקגאוונס לשחק עבור קבוצת הכדורסל של אוניברסיטת המדינה של פלורידה, אך לאחר מכן חזר בו ובנובמבר 2020 בחר להצטרף לקבוצת הכדורסל של אוניברסיטת נברסקה–לינקולן. בהופעת הבכורה שלו בקבוצה קלע 25 נקודות בהפסד 74–75 למערב אילינוי. ב-1 במרץ 2022 קלע 26 נקודות בניצחון קבוצתו 78–70 על אוהיו סטייט. בעונתו היחידה באוניברסיטה העמיד מקגאוונס ממוצעים של 16.8 נקודות, 5.2 ריבאונדים ו-1.4 אסיסטים למשחק. ב-21 במרץ 2022 הכריז על מועמדותו לדראפט 2022 ב-NBA. בדראפט נבחר מקגאוונס בבחירה ה-40 על ידי מינסוטה טימברוולבס, והועבר בטרייד לשארלוט הורנטס. ב-2 ביולי 2022 חתם על חוזה דו כיווני עם ההורנטס ועם גרינסבורו סווארם, שלוחתהּ של ההורנטס בליגת הפיתוח של ה-NBA. ב-26 בפברואר 2023 חתם על חוזה רב-שנתי בהורנטס. בסך הכל, בעונת הבכורה שלו ב-NBA שיחק מקגאוונס 46 משחקים, בהם העמיד ממוצעים של 5.3 נקודות, 2 ריבאונדים ו-1.2 אסיסטים ב-17.1 דקות למשחק. מדיה וקבצים בנושא ברייס מקגאוונס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Kennington Lloyd Smith III, Brothers Bryce, Trey McGowens' lifelong dream will play out through Nebraska basketball, The Greenville News (באנגלית אמריקאית) Scott Keepfer, Here are tips from the McGowens basketball family on how to navigate a busy schedule, The Greenville News (באנגלית אמריקאית) Scott Keepfer, Wren High basketball standout Bryce McGowens won't require surgery on wrist, The Greenville News (באנגלית אמריקאית) Geoff Preston, Wren star and Florida State commit Bryce McGowens drops 65 points as Hurricanes advance, The Greenville News (באנגלית אמריקאית) Kennington Lloyd Smith III, Top basketball prospect Bryce McGowens to transfer to Legacy Early College for senior year, Independent Mail (באנגלית אמריקאית) Hunter Paniagua World-Herald staff writer, Husker recruit Bryce McGowens is South Carolina's Gatorade player of the year, Omaha World-Herald (באנגלית) Kennington Lloyd Smith III, Here's why Wren's Bryce McGowens picked Florida State over Clemson, Xavier and others, Independent Mail (באנגלית אמריקאית) Curt Weiler, Five-star shooting guard Bryce McGowens decommits from Florida State, Tallahassee Democrat (באנגלית אמריקאית) Family ties: McGowens joins brother at Nebraska, ESPN.com, ‏2020-11-13 (באנגלית) Chris Basnett, Hoiberg says signing five-star Bryce McGowens 'changes the whole trajectory' of program, JournalStar.com (באנגלית) Western Illinois vs. Nebraska - Game Recap - November 9, 2021 - ESPN, ESPN.com (באנגלית) Jimmy Watkins, Nebraska's Bryce McGowens will miss Sunday’s game at Wisconsin, Omaha World-Herald (באנגלית) 2021-22 Big Ten Men’s Basketball Postseason Honors Announced, bigten.org (באנגלית) Nebraska freshman McGowens to enter NBA draft, ESPN.com, ‏2022-03-21 (באנגלית) Charlotte Hornets Sign Bryce McGowens To Two-Way Contract, www.nba.com (באנגלית) Hornets Sign Bryce McGowens To Multi-Year Deal, www.nba.com (באנגלית)
יוסף נחמיאש (פירושונים)

האם התכוונתם ל... רבי יוסף נחמיאש - פרשן המקרא תלמיד הרא"ש רבי יוסף נחמיאש - אסטרולוג יהודי בסוף המאה הארבע עשרה רבי יוסף נחמיאש - רב מרוקאי בתחילת המאה העשרים יוסף נחמיאס – המפכ"ל השני של משטרת ישראל יוסק'ה נחמיאס – מבכירי לוחמי האצ"ל
טארי איסון

טארי ג'ורדן איסון (באנגלית: Tari Jordan Eason; נולד ב-10 במאי 2001) הוא כדורסלן אמריקאי המשחק בעמדת הפאוור פורוורד ביוסטון רוקטס. לאחר ששיחק בקבוצות של בתי ספר תיכון בוושינגטון, בחר איסון להצטרף לקבוצת הכדורסל של אוניברסיטת סינסינטי. ב-26 בפברואר 2021 רשם שיא עונתי של 20 נקודות, 13 ריבאונדים ושלוש חסימות בניצחון 91–71 על אוניברסיטת טוליין. בשנתו היחידה בסינסינטי הוא העמיד ממוצעים של 7.3 נקודות, 5.9 ריבאונדים, 1.3 חסימות ו-1.2 חטיפות למשחק. בתום העונה עבר לשחק עבור אוניברסיטת המדינה של לואיזיאנה, ובעונתו היחידה שם העמיד ממוצעים של 16.9 נקודות, 6.6 ריבאונדים ו-1.9 חטיפות למשחק. ב-25 במרץ 2022 הכריז על מועמדותו לדראפט 2022 ב-NBA. בדראפט נבחר איסון בבחירה ה-17 על ידי יוסטון רוקטס, ולאחר מכן הצטרף לסגל הקבוצה לטורניר ליגת הקיץ של ה-NBA. בהופעת הבכורה שלו בטורניר קלע ארבע עשרה נקודות והוסיף שלושה עשר ריבאונדים בניצחון 91–77 על אורלנדו מג'יק, ובתום הליגה נבחר לחמישיית הטורניר. מדיה וקבצים בנושא טארי איסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Garfield’s four-star prospect Tari Eason honors aunt with commitment to Cincinnati, The Seattle Times, ‏2019-12-21 (באנגלית אמריקאית) Andy Buhler SBLive, Watch: Garfield's Tari Eason reacts to winning 3A state title, tournament MVP, Scorebook Live (באנגלית) Andy Buhler SBLive, 'We need you to be superman.' Tari Eason takes final bow in Garfield's dominant 3A state championship win over O'Dea, Scorebook Live (באנגלית) Scott Springer, Highly-touted forward Tari Eason makes it official signing with UC basketball, The Enquirer (באנגלית אמריקאית) Basketball Recruiting - Cincinnati wins out with four-star forward Tari Eason, basketballrecruiting.rivals.com, ‏2019-12-22 Tulane vs. Cincinnati - Game Recap - February 26, 2021 - ESPN, ESPN.com (באנגלית) Keith Jenkins, Former Cincinnati Bearcats All-AAC freshman forward Tari Eason transfers to LSU, The Enquirer (באנגלית אמריקאית) SEC names men's basketball All-SEC teams & awards, www.secsports.com GREG BATES | Contributing writer, LSU's Tari Eason on his next step: 'I have no idea what the future holds', The Advocate (באנגלית) Eason draft-bound after breakout season at LSU, ESPN.com, ‏2022-03-25 (באנגלית) Houston Rockets 2022 NBA2K23 Summer League Roster | NBA.com, www.nba.com Houston Rockets vs Orlando Magic Jul 7, 2022 Box Scores | NBA.com, www.nba.com Coty M. Davis, Rockets Tari Eason Named All-NBA Summer League First Team, Sports Illustrated Houston Rockets News, Analysis and More (באנגלית)
29 (שיר)

"29" הוא סינגל שהוקלט על ידי הזמרת-יוצרת האמריקאית דמי לובאטו, מתוך אלבום האולפן השמיני שלה, Holy Fvck ‏(2022). הוא יצא לאור ב-17 באוגוסט 2022, על ידי חברת התקליטים איילנד רקורדס, כסינגל השלישי מתוך האלבום. לפניו, יצא לאור "Substance" כסינגל השני מתוך האלבום. השיר הגיע למקום העשירי במצעד שירי הרוק & האלטרנטיביים. השיר נכתב על ידי דמי לובאטו, אואק פלדר, אלכס ניפורוס, קית' סורלס, לורה ולטז ושון דאגלס והופק על ידי אואק פלדר, אלכס ניפורוס וקית' "Ten4" סורלס. "29" הוכרז לראשונה כסינגל השלישי מתוך האלבום על ידי בילבורד, באמצעות פרסום קטע בטיקטוק; מעריציה של הזמרת שיערו שהמילים הן התייחסות לחבר לשעבר של לובאטו, וילמר ולדראמה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות. "29" תואר על ידי ג'יימס הול מדיילי טלגרף כ"שחר מתנשא המאופיין במוזיקת רוק ידידותית לרדיו". סרטון השיר "29" באתר יוטיוב דמי לובאטו, אואק פלדר, אלכס ניפורוס, קית' סורלס, לורה ולטז, שון דאגלס אואק פלדר, אלכס ניפורוס, קית' "Ten4" סורלס Demi Lovato – 29, נבדק ב-2022-09-04 Demi Lovato - SUBSTANCE (Official Video), נבדק ב-2022-09-04 Demi Lovato, Billboard (באנגלית אמריקאית) Demi Lovato Teases Intense ‘Holy Fvck’ Single ’29’: Watch – Billboard, web.archive.org, ‏2022-08-19 29, 2022-08-17, נבדק ב-2022-09-04 Loudon Wainwright III drinks and moans, Demi Lovato flees her demons – the week’s best albums, web.archive.org, ‏2022-08-19
יחסי איחוד האמירויות הערביות – איטליה

יחסי איחוד האמירויות הערביות–איטליה הם יחסי החוץ בין איחוד האמירויות הערביות ואיטליה. היחסים הדיפלומטיים בין שתי המדינות החלו ב-1971. איחוד האמירויות הקימה את שגרירותה בבירת איטליה רומא ב-1981, בעוד שאיטליה הקימה את שגרירותה באבו דאבי ב-1979. חנוכת המטה החדש של שגרירות המדינה, "וילה דוראנטה" ברומא ב-14 ביולי 2017, משקפת את רצונה של ממשלת איחוד האמירויות לשפר את היחסים הבילטרליים עם איטליה, ולפתח ולהתקדם כדי לשרת את האינטרסים של תושבי שתי המדינות. ביולי 2021 דרשה ממשלת איחוד האמירויות הערביות מאיטליה לפנות את הבסיס האווירי באל-מנהאד (אנ'), אשר שימש כמרכז לוגיסטי למבצעים איטלקיים באפגניסטן, עיראק וקרן אפריקה. הדרישה באה כנקמה על חסימת חוזי היצוא הצבאי האיטלקי לאיחוד האמירויות, אשר הייתה מעין עונש של רומא על התנהלות האמירויות במלחמת האזרחים בתימן. -13,000 איטלקים חיים באיחוד האמירויות הערביות, כשני שלישים מהם נמצאים בדובאי, והשאר באבו דאבי. איחוד האמירויות היא השוק החשוב ביותר ליצוא איטלקי באזור המפרץ הפרסי, במיוחד בכל הקשור למוצרי תעשיית המזון, שהגיע ל-197 מיליון אירו (877 מיליון דירהם) במהלך תשעת החודשים הראשונים של 2020. למרות הירידה ביצוא באותה תקופה, איטליה עדיין מדורגת במקום הרביעי בין שותפי המזון והמשקאות הגדולים ביותר של איחוד האמירויות בעולם. איטליה מחזיקה באיחוד האמירויות הערביות שגרירות באבו דאבי וקונסוליה כללית בדובאי. איחוד האמירויות הערביות מחזיקה באיטליה שגרירות ברומא. מדיה וקבצים בנושא יחסי איחוד האמירויות הערביות – איטליה בוויקישיתוף יחסי איחוד האמירויות הערביות–איטליה באתר שגרירות איחוד האמירויות הערביות באיטליה Italy and UAE: what lies behind the rift? באתר top-center‏, 1 באוגוסט 2021 UAE and Italy A historical friendship and a mutual desire to develop and protect common interests באתר uaeiic‏, 7 במאי 2021
כריס פאבונה

כריס פאבונה (באנגלית: Chris Pavone; נולד ב-23 ביולי 1968) הוא סופר ספרי מתח בינלאומיים, אמריקאי. הרומן הראשון שלו "The Expats" (ראה אור בעברית בשם: 'תושבי חוץ') היה רב מכר של הניו יורק טיימס. פאבונה, בוגר אוניברסיטת קורנל, עבד כעורך במספר הוצאות לאור וחי תקופה קצרה בלוקסמבורג שבה מתרחשת עלילת ספרו הראשון. הוא מתגורר בניו יורק עם אשתו ושני ילדיו. ספרו הראשון "תושבי חוץ" ראה אור ב-2012, וזכה ב-2013 בפרס אדגר ובפרס אנתוני (אנ') לרומן הראשון הטוב ביותר מאת סופר אמריקאי. רוב ספריו של פאבונה תורגמו לעברית: תושבי חוץ, מאנגלית: מעין זיגדון, תל אביב: סלע ספרים, 2013 התאונה, מאנגלית: מעין זיגדון, תל אביב: סלע ספרים, 2015 הנוסעים, מאנגלית: ירון פריד, תל אביב: סלע ספרים, 2017 מזימה בפריז, מאנגלית: ירון פריד, תל אביב: סלע ספרים, 2021 שני לילות בליסבון, מאנגלית: שירי שפירא, הוצאה: סלע ספרים, יולי 2023. יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 71–79 (ביקורת ספרים על שני ספריו הראשונים של פאבונה, בהערת הסיום דברים אחדים על הספרים השלישי והרביעי) רשימת הפרסומים של כריס פאבונה, בקטלוג הספרייה הלאומית ירון פריד, ‏תאווה, ריקבון והיעלמות בליסבון, באתר מעריב אונליין, 16 ביוני 2023
תזמורת יוהאן שטראוס

תזמורת יוהאן שטראוס (באנגלית: Johann Strauss Orchestra) היא תזמורת הולנדית שבסיסה במאסטריכט שבהולנד. התזמורת נוסדה בידי אנדרה ריו בשנת 1987. התזמורת מלווה את אנדרה ריו בהופעותיו ומנגנת קטעים קלאסיים קלים בביצוע הומוריסטי. גמה סרפנטי והכנר והמנצח אנדרה ריו הקימו תזמורת קאמרית בשם "תזמורת הסלון של מאסטריכט" בשנת 1978 (MSO). בתחילה ההופעות יועדו לקהל מצומצם והרפרטואר כלל בעיקר יצירות מז'אנר הפופ האופראי. עם ההצלחה הוחלט בשנת 1987 על שינוי השם של התזמורת הוחלו על שינוי השם ל"תזמורת יוהאן שטראוס" כדי לאפיין אותה מוזיקת הואלס. בקונצרט הראשון של התזמורת ב-1 בינואר 1988 היו בה 12 מוזיקאים. ריו התזמורת מופיעים ברחבי העולם, ובעיקר באירופה, צפון אמריקה, יפן ואוסטרליה (אך גם בישראל בה הופיע בשנת 2018 ושוב ב-2022). התזמורת זכתה במספר פרסים, ביניהם שני פרסי המוזיקה העולמית, והקלטות התזמורת זכו בתואר תקליט זהב ותקליט פלטינה במדינות רבות, כולל שמונה פעמים בהולנד. בסטודיו של ריו במאסטריכט התזמורת הקליטה יצירות מסוגות שונות - מוזיקה קלאסית, פופולרית, פולק, מוזיקה לסרטים ולתיאטרון. בשנת 2008 התזמורת כללה 43 חברים, ועם ההצלחה בשנות ה-2010 גדלה התזמורת ל80 עד 150 חברים (תלוי בהיקף ההופעה). המוזיקאי הוותיק ביותר הוא יאן סאסן, שהצטרף בשנת 1987. אתר האינטרנט הרשמי של תזמורת יוהאן שטראוס תזמורת יוהאן שטראוס, באתר MusicBrainz (באנגלית) תזמורת יוהאן שטראוס, באתר Discogs (באנגלית)
סופי האנה

סופי האנה (באנגלית: Sophie Hannah; נולדה ב-1971) היא משוררת וסופרת בריטית. האנה התפרסמה בעיקר בשל רומני הפשע הפסיכולוגיים שלה שמכרו מאות אלפי עותקים, וחלקם הופקו לטלוויזיה. וכן בשל סדרת ההמשך הבלשית, העושה שימוש בהרקול פוארו, הבלש של אגתה כריסטי. ספרי הרקול פוארו שלה: "רצח בראשי תיבות" (אנ') שראה אור ב-2014, ו"ארון סגור" (אנ') שראה אור ב-2016, תורגמו לעברית בידי יעל אכמון. הספר השלישי בסדרה זו "The Mystery of Three Quarters" (אנ') שראה אור ב-2018, והספר הרביעי "The Killings at Kingfisher Hill" שראה אור ב-2020, לא תורגמו לעברית נכון לאוגוסט 2022. היא מתגוררת עם בעלה ושני ילדיהם בקיימברידג'. יונתן דה שליט, קסמו האפל של הכפור: על בלשים ומרגלים, הוצאת כתר, 2022. עמ' 168–171 (על התרגום לעברית של 'רצח בראשי תיבות') מדיה וקבצים בנושא סופי האנה בוויקישיתוף רשימת הפרסומים של סופי האנה, בקטלוג הספרייה הלאומית סופי האנה, במסד הנתונים הקולנועיים IMDb (באנגלית) סופי האנה, באתר MusicBrainz (באנגלית)